Héraðsdómur Vestfjarða vísaði í dag frá dómsmáli hluta landeigenda Drangavíkur á Ströndum á hendur VesturVerki ehf. og Árneshreppi . Dómurinn hefur ekki verið birtur enn á vefsíðu Héraðsdóms Vestfjarða , en í tilkynningu frá Vesturverki segir að dómurinn telji það ósannað að eigendur Drangavíkur eigi það land sem framkvæmdir á svæðinu - sem deilan snýst um - varða . Landeigendur höfðuðu mál gegn Vesturverki og Árneshreppi í lok sumars og kröfðust þess að framkvæmdaleyfi Vesturverks , fyrir framkvæmdum á Ófeigsfjarðarheiði vegna Hvalárvirkjunar , yrði fellt úr gildi sem og deiliskipulag vegna framkvæmdanna . Eru því stefnendur í málinu ekki taldir hafa lögvarða hagsmuni vegna málsins . Auglýsing Dómurinn telur jafnframt að ekki hafi verið sýnt fram á að röskun verði á hagsmunum eigenda Drangavíkur sem réttlætt geti aðild þeirra að málinu , að því er segir í tilkynningu frá Vesturverki . Dómurinn dæmdi stefnendur til þess að greiða Árneshreppi og Vesturverki ehf. kr. 600.000 , - , hvorum fyrir sig , í málskostnað vegna málsins . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .